
Rönkeszterga főorsó tervezése és gyártása

A duális gyakorlati képzésem helyszínéül szolgáló partnercég tulajdonosa három fő piaci területen is képiselteti magát. Ezek a fémmegmunkálás, a fa feldolgozás és a kő/márvány elemek értékesítése.
A fémmel foglalkozó területre 2020-ban egy olyan megkeresés érkezett, hogy szükség lenne egy ~10m hosszú farönköket megmunkáló esztergagépre. Ennek a projektnek egy elemét használom a TDK dolgozatom tárgyául, az eszterga komplett főorsóját.
A dolgozat első fele a konstrukció tervezésével, (csapágyazás, kenés, főtengely, orsóház, hajtás és működés) a felmerülő konstrukciós problémák megoldásával, majd a főorsó gyártástechnológiájával foglalkozik.
A dolgozat második részében az üzemben évek óta sorozatgyártás keretében folyó alkatrészek, részegységek gyártását és a főorsó egyedi gyártását próbálom párhuzamos futás mellett optimalizálni, összehangolni egymással. Ennek keretében foglalkozom a futó gyártás visszatérő gyártmányainak felderítésével, folyamataik feltérképezésével, modellezésével, a szimulációk kiértékelésével, optimalizálásával, a változások újbóli szimulációjával, összevetésével. Ezzel kísérletet teszek arra, hogy egy folyamaton belül alkalmazzam a széria és az egyedi gyártás hibrid módszerét, figyelembe véve az üzem aktuális lehetőségeit.
Célom, hogy a konstrukció tervezés és gyártástervezés összekapcsolt feladatán keresztül megvizsgáljam, hogy milyen hatással lehet ez a későbbi gyártási folyamatra, érték és idő szempontjából. Célkitűzésem továbbá egy olyan gyártási mód megtalálása, ami változó paraméterű és tételszámú, kissorozat vagy egyedi gyártású alkatrészek folyamatos gyártóegységek közötti áramlását biztosítja.



